

***Prvo čitanje:*** *Sef 3, 14-18a*

***Drugo čitanje:*** *Fil 4, 4-7*

***Evanđelje***: *Lk 3, 10-18*

***Zborna molitva:***

*Bože, ti vidiš: mi s vjerom očekujemo blagdan rođenja Gospodnjega. Molimo te da nam bude događaj spasenja te ga radosno proslavimo svečanom službom hvale. Po Gospodinu.*

***Ulazna pjesma:***

Radujte se u Gospodinu uvijek!  
Ponavljam: radujte se!

Gospodin je blizu!   (Fil 4, 4-5)

***Pričesna pjesma:***

Recite preplašenim srcima: »Budite jaki, ne bojte se!

Evo Boga našega, dolazi da nas spasi!«   (Usp. Iz 35, 4)

**Pastoralni listić**

Župe svetog Ivana Krstitelja – Rečica

Br. 565. god. XI. 16. prosinca 2018.



*U ono vrijeme: Pitalo je Ivana mnoštvo: ­»Što nam je dakle činiti?« On im odgova­raše: »Tko ima dvije haljine, neka podijeli s onim koji nema. U koga ima hrane, neka učini isto tako.« Dođoše krstiti se i carinici pa ga pitahu: »Učitelju, što nam je činiti?« Reče im: »Ne utjerujte više nego što vam je odre­đeno.« Pitahu ga i vojnici: »A nama, što je nama činiti?« I reče im: »Nikome ne činite nasilja, nikoga krivo ne prijavljujte i budite zadovoljni svojom plaćom.«*

*Narod bijaše u iščekivanju i svi se u srcu ­pitahu o Ivanu nije li on možda Krist. Zato im Ivan svima reče: »Ja vas, istina, vodom krstim. Ali dolazi jači od mene. Ja nisam*

*dostojan odriješiti mu remenje na obući. On će vas krstiti Duhom Svetim i ognjem. U ruci mu vijača da pročisti gumno svoje i sabere žito u žitnicu svoju, a pljevu će spaliti ognjem neugasivim.«*

*I mnogim je drugim pobudama Ivan narodu navješćivao evanđelje.*

*Riječ Gospodnja.*

Kako se mi pripremamo za Božić? Pozvani smo, u ovom vremenu primiti sakrament pokore. U svetoj ispovijedi Bog nam daruje oproštenje grijeha, tako da primimo slobodan pogled nad našim životom i puni hrabrosti i nade možemo činiti dobro. Također je to put do radosti! Naše srce ne smije ispuniti strah, nego povjerenje u Boga: Gospodin je blizu. To vrijedi u tamnim i teškim časovima; Bog nam je obećao svoju blizinu i darovao nam ju je u svome Sinu Isusu Kristu.

Mi ne znamo kakav će naš život biti ubuduće. Ipak smo svjesni jednoga: Bog je na našoj strani; on ide na put s nama.

**TREĆA NEDJELJA DOŠAŠĆA**



# ADVENTSKA PROMIŠLJANJA

U vremenu smo došašća i vrlo je lako moguće naći se u situaciji da još jedan tjedan, još jedno razdoblje pripreme za Božić proleti nezaustavljivo pored mene. S naglaskom na ovo nezaustavljivo. S naglaskom na ovo proleti. S naglaskom na ovo pored mene.

Problem je, čini mi se, u tome što došašće dolazi kao netko koga već svi dobro znamo pa se više i ne obaziremo previše na tog starog i dobro poznatog gosta. Svi znamo kad počinje i kad završava. Možda čak znamo i koja boja se nosi za vrijeme došašće. Sigurno ne bi bilo velikih problema ni odgovoriti na pitanje koliko svijeća točno ima u adventskom vijencu. Možda bi više problema prouzročilo pitanje kojim se redom pale svijeće… Znamo da je došašće tu. Da je počelo. Da će skoro i polovica vremena koje nam služi kao priprava.

Vrijeme nezaustavljivo teče, a moje odluke se gomilaju. Želim biti bolji. Želim se ustajati na zornicu. Želim manje vremena provoditi na internetu. Želim više pomagati drugim ljudima. Želim se bolje ispovijedati. Želim biti bolja osoba. Želim biti svetija osoba.

**POGLED SA ZVONIKA (16)**

Često čujemo riječ sekularizam. Što to zapravo jest? Koji je cilj sekularizma? Imamo lošu naviku da u dućanu ne čitamo deklaraciju na robi koju kupujemo, osobito na onome čime se hranimo. Pažljivo ćemo pročitati sastav tkanine kada kupujemo košulju, majicu ili veš, ali olako ćemo u košaricu ubaciti ono što unosimo u sebe. Proizvođaći i trgovci vješto će sve ispisati sitnim često nečitkim slovima da sakriju samu bit proizvoda. I sam sam završio u bolnici radi trovanja hranom. Može biti jako neugodno i opasno.

Osim ovih materijalnih proizvoda postoje i oni ideološki. Često umotani u lijepo pakiranje, sakrivenih sadržaja. Bez prave deklaracije o proizvođaću i sadržaju. Tako je i s tom famoznom rječju **sekularizam.** Sekularizam je dio kulturne revolucije koja želi očistiti društvo i svijet od svake vjere, Biblije, kršćanstva. Budući da je Katolička crkva homogena i organizirana zajednica prepoznata je kao glavni neprijatelj sekularizma stoga je i glavni udar sekularista usmjeren prema njioj Stoga ne čudi da je glavni udar na škole i vjeronauk u školama. Još je 1983. godine apostol sekularizma John Dunphy u listu The Humanist opisao taj pravac:“Bitka za budućnost mora se voditi u školama, a moraju je voditi nastavnici…“ Priča mi jedna gospođa iz Zagreba kako je rekla unučici da je šteta što je bila bolesna pa nije bila u vrtiću kada je išao sv. Nikola. A ona joj odgovorila da nema sv. Nikole i da će doći Djed Božićnjak.

Sekularizam je nova religija koja radikalno nastoji raskinuti s prošlošću. U prošlosti sve je bilo zlo, zločin, tek s njima dolazi svjetlost i oslobođenje. Nacija, vjera, kultura sve je to zločin koji treba izbrisati ne samo na ovom vidljivom dijelu, nego i iz svijesti ljudi. Zato za njih svi oni koji drže do toga jesu zaostali…..



**ZORNICA**

**U 6,00 SATI**

**svako jutro**

**Rečica**

**došašće**

# ISPOVIJED BOLESNIH I STARIJIH:

Četvrtak: Zamršje i Luka Pokupska

Petak: Rečica


**Betlehemsko svjetlo**



**Maranatha ili Marana tha** (מרנא תא maranâ' thâ' ili מרן אתא maran 'athâ' ) izraz je na [aramejskim jeziku](https://hr.wikipedia.org/wiki/Aramejski_jezik) znači – dođi Gospodine Isuse.Cijelo Sveto Pismo ispunjeno je „danom Jahvinim (Božjim)“. Taj „dan Jahvim“ ili kako Isus Kaže „u onaj dan“ znak je nade . Duboka težnja za Isusovim drugim dolaskom prisutna je u svim dijelovima Novoga zavjeta. Ona je povezana s nadom u pravednost (Gal 5,5), u slavu (Kol 1,27), u uskrsnuće (Dj 24,15), u spasenje (1 Sol 5,8) i u vječni život (Tit 1,2). Utemeljena je na samom Bogu (1 Tim 4,10) i na Isusovom obećanju da će ponovno doći (Iv 14,3.28). On sam najavljuje svoju slavu (Mt 24,30) i obećava da neće biti nepravedni sudac koji zanemaruje one koji Mu se dan i noć obraćaju sa suzama (Lk 18,6-8). Postojanost onih koji se oslanjaju na Njega sve do kraja, neće biti uzaludna (Mt 10,22).

Dolazak Betlehemskog svjetla u župu lijepi je običaj kojim nastojimo još više naglasiti događaj božićne noći. Jer svjetlo znači da ne živimo više u tami neznanja, bezboštva ili klanjanju božanstvima. Ali potiče i sve nas da prihvatimo to svjetlo Božje koje nam je zasjalo u božićnoj noci. Da budemo svjetlo jedni drugima.

# O Marijo, ti sjajna zornice, na nebu modrom zlatna zvjezdice. Ti svijetliš nam k´o alem kamen i kažeš put u raj nebeskim nam. O Marijo, ti vrata nebeska, o danice ti među zvijezdama, o Djevice svih djevica, ti prva od sviju si stvorova. O Marijo, ti morska zvjezdice, što ploviš morem slave nebeske: kroz život cio ti nam sjaj, pokazuj ti nam put u lijepi raj!





|  |  |  |
| --- | --- | --- |
| Ponedjeljak,  17.prosinca | 6,00 | Jolanda  + Andreas Klug(god); + Franjo Šepac (god); + Franjo Vlašić i obitelj |
| Utorak,  18.prosinca | 6,00 | Gracijan  +Dragutin Banić; + Josip Mravunac; 0nitelji Mikoni, Nikšić i Vrbanić |
| Srijeda,  19. prosinca | 6,00 | Urban, papa  +Jela, Tomo Banić; Stjepan Vrane i ob. |
| Četvrtak  20.prosinca | 6,00 | Filogonije  +Jakov Žafa i ob.; + Matija Drožđibob i ob.; za duše u čistilištu; za jednu bolesnu osobu; + Ana Vidan |
| Petak  21.prosinca | 6,00 | Petar Kanizije  + Vilko Novosel |
| Subota,  22,prosinca | 6,00 | Franceska  + obitelj Grdina i Petrak; + Josip, Mara, Ivan Ladić; +Jelica, Franjo Vine (god) |
| **Nedjelja,**  23.prosinca | 6,00  11,00 | **ČETVRTA NEDJELJA DOŠAŠĆA**  +Jela Trušća; + Janko Buriša; + Mato Brkljačić;  + Ivan Glavinić; + obitelj Božjak; + Barbara, barica Fištrović; + Mara, Franjo Čujko i ob; na jednu nakanu; +Katarina Zebić iob; +Barica Fištrović Pevac; + Josip, Marija Ivinac; + Željko Gojšić; + Mladen. Ana Frlan; +Ivan Strnić; + Tomo, Jela Banić; + Josip Kralj; +Ivan, Marica Ribar  SVETA MISA |
| **Ponedjeljak**  24.prosinca | 6,00  24,00 | **BADNJAK**  + Adam, Bara Fištrović; + Jela, Matija, Ivan Kralj; +Matija Banić  POLNOČKA |

**MISE ZORNICE:**

Već tradicionalno u našoj župi na prvu nedjelju došašća počinju mise zornice.

**Slijedeće nedjelje** druženje nakon zornice organiziraju**: DVD Donja Rečica,** Dolnja Rečica. **Zahvaljujemo** na ovonedjeljnom druženju Lovcima, Zamršu..

**Grijanje u crkvi**: Zahvaljujemo svima koji su omogućili svojim prilozima bez puno mudrovanja da nam u crkvi može biti toplije i ugodnije. Došašće nije vrijeme za velika mudrovanja već da pokažemo tko je tko. Uzalud nam lampice po dvorištu ako ne svijetli u mom umu i srcu.

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. <http://zupa-svik-recica.hr/> Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.